[Video] As jou speelding in lewende lywe opdaag…Jolene en Gumby (Foto: Emily Crisp, Facebook) Hoe om jou hond se dag te maak? Laat sy gunstelingspeelding in lewende lywe by die huis opdaag! Emily Crisp, van San Francisco in Kalifornië, het ŉ uitrusting gemaak wat ŉ mens kan aantrek, identies aan haar hond, Jolene, se gunstelingspeelding. Aan die begin van die video is dit duidelik Jolene is dol oor haar groen Gumby, en toe Gumby in lewende lywe by die deur instap, is Jolene se verbasing groot. Emily het ŉ video van die ontmoeting op Facebook gepubliseer en dit is reeds byna 18 miljoen keer gekyk.